Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2007 M. SAUSIO 11 D. NUTARIMO NR. 32 „DĖL PROFESINĖS KARO TARNYBOS KARIŲ VIDUTINIO ATLYGINIMO APSKAIČIAVIMO TVARKOS APRAŠO PATVIRTINIMO“ PAKEITIMO

2018 m. rugsėjo 4 d. Nr. 878

Vilnius

Lietuvos Respublikos Vyriausybė nutaria:

1.	Pakeisti Profesinės karo tarnybos karių vidutinio atlyginimo apskaičiavimo tvarkos aprašą, patvirtintą Lietuvos Respublikos Vyriausybės 2007 m. sausio 11 d. nutarimu Nr. 32 „Dėl Profesinės karo tarnybos karių vidutinio atlyginimo apskaičiavimo tvarkos aprašo patvirtinimo“:

1.1. Pakeisti 2.2 papunktį ir jį išdėstyti taip:

„2.2. priedas už atsakomybę, priedas už ypatingą pareigų specifiką, priedas už ypatingų karinių specialybių kvalifikacines kategorijas, taip pat priedas prie tarnybinio atlyginimo kariams, perkeltiems į Lietuvos Respublikos diplomatines atstovybes, specialiąsias misijas, atstovybes prie tarptautinių organizacijų, užsienio valstybių ir tarptautines karines ar gynybos institucijas (toliau visi kartu – priedai);“.

1.2. Pakeisti 2.2 papunktį ir jį išdėstyti taip:

„2.2. priedas už atsakomybę, priedas už ypatingą pareigų specifiką, priedas už ypatingų karinių specialybių kvalifikacines kategorijas, taip pat priemokos kariams, paskirtiems atlikti karo tarnybą į Lietuvos Respublikos diplomatines atstovybes, specialiąsias misijas, atstovybes prie tarptautinių organizacijų, užsienio valstybių ir tarptautines karines ar gynybos institucijas (toliau visi kartu – priedai);“.

2. Nustatyti, kad šio nutarimo 1.2 papunktis įsigalioja 2019 m. sausio 1 d.

Ministras Pirmininkas	Saulius Skvernelis

Krašto apsaugos ministras	Raimundas Karoblis